ಫಸ್ಟ್ ಟೈಮ್ ಸಾರಾ ಕ್ಯಾಟ್ ವಾಕ್

ನವದೆಹಲಿ: ಬಾಲಿವುಡ್ ಯಂಗೆಸ್ಟ್ ಸೂಪರ್ ಸ್ಟಾರ್ ಸಾರಾ ಅಲಿ ಖಾನ್ ಮೊದಲ ಬಾರಿಗೆ ರ‍್ಯಾಂಪ್‌ ಮೇಲೆ ಹಜ್ಜೆ ಹಾಕಿದ್ದಾರೆ.

ನವದೆಹಲಿಯಲ್ಲಿ ಶುಕ್ರವಾರ ನಡೆದ ಫಾಲ್ಗುಣಿ ಶನೆ ಪೀಕಾಕ್ ಅಟ್ ಇಂಡಿಯಾ ಕೋಟೂರೆ ವೀಕ್ 2019 ನಲ್ಲಿ ಸಾರಾ ಅಲಿ ಖಾನ್ ಕೂಡ ಭಾಗವಹಿಸಿದ್ದರು. ರ‍್ಯಾಂಪ್‌ ಮೇಲೆ ಸಾರಾ ಅಲಿ ಖಾನ್ ತಳುಕು-ಬಳುಕಿನಿಂದ ಮನೋಹರವಾಗಿ ಹೆಜ್ಜೆ ಹಾಕಿದ ವಿಡಿಯೋ ಹಾಗೂ ಫೋಟೋಗಳು ಸಾಮಾಜಿಕ ಜಾಲತಾಣದಲ್ಲಿ ಸಖತ್ ವೈರಲ್ ಆಗಿವೆ.

ರ‍್ಯಾಂಪ್‌ ವಾಕ್ ಮಾಡುತ್ತ ಬಂದ ಸಾರಾ ಸ್ವಲ್ಪ ಹೊತ್ತು ನಿಂತು ಹಿಂದೂ ಶೈಲಿಯಲ್ಲಿ ಎರಡು ಕೈಗಳನ್ನು ಜೋಡಿಸಿ ನಮಸ್ಕಾರ ಮಾಡಿದರು. ಬಳಿಕ ಒಂದೇ ಕೈನಿಂದ ಮುಸ್ಲಿಂ ಶೈಲಿಯಂತೆ ಪ್ರೇಕ್ಷಕರಿಗೆ ನಮಿಸಿದರು. ಇದನ್ನು ನೋಡಿದ ಪ್ರೇಕ್ಷಕರು ಫುಲ್ ಫಿದಾ ಆದರು.

ಸಾರಾ ಅಲಿ ಖಾನ್ ರ‍್ಯಾಂಪ್‌ ವಾಕ್ ಹಾಗೂ ಪ್ರೇಕ್ಷಕರಿಗೆ ಧನ್ಯವಾದ ತಿಳಿಸಿದನ್ನು ನೋಡಿದ ಸಹೋದರ ಇಬ್ರಾಹಿಂ ಅಲಿ ಖಾನ್ ಹಾಗೂ ನಟ ಕಾರ್ತಿಕ್ ಆರ್ಯನ್ ದಂಗಾದರು. ಸಾರಾ ಅಲಿ ಖಾನ್ ತಳುಕು ಬಳುಕಿನ ನಡುಗೆಯನ್ನು ಈ ಇಬ್ಬರು ಕಣ್ಣರಳಿಸಿ ನೋಡಿ ಸಂಭ್ರಮಿಸಿದ ದೃಶ್ಯಗಳು ಕೂಡ ಸಾಮಾಜಿಕ ಜಾಲತಾಣದಲ್ಲಿ ವೈರಲ್ ಆಗಿವೆ.

ರ‍್ಯಾಂಪ್‌ ವಾಕ್‍ನ ಮೊದಲ ಅನುಭವದ ಕುರಿತು ಪ್ರತಿಕ್ರಿಯೆ ನೀಡಿರುವ ಸಾರಾ ಅಲಿ ಖಾನ್, ನಾನು ತುಂಬಾ ನರ್ವಸ್ ಆಗಿದ್ದೆ. ಆದರೆ ಇದು ತುಂಬಾ ಖುಷಿ ತಂದು ಕೊಟ್ಟಿದೆ ಎಂದು ಹೇಳಿದ್ದಾರೆ.

https://www.instagram.com/p/B0Z7zcXhNyx/